Avaliku väitluse eesmärk on tõsta argumenteeritud arutluse kaudu inimeste teadlikkust eurole  ülemineku mõjudest. "Majanduses toimuv on viimasel ajal mõistagi ühiskonna teravdatud tähelepanu all ning euro tulek on vastakaid arvamusi tekitanud. Usun, et väitluses räägitakse need küsimusekohad selgelt lahti ja kummutatakse nii mõnigi levinud müüt," rääkis Eesti Väitlusseltsi juhataja Margo Loor debati olulisusest.